**ก.อุตสาหกรรม สานสัมพันธ์ ไทย - UNIDO 50 ปี พร้อมจับมือเดินหน้าขับเคลื่อนอุตสาหกรรม 4.0**

กรุงเทพฯ 3 ตุลาคม 2561 - นายสมชาย หาญหิรัญ​ รัฐมนตรีช่วยว่าการกระทรวงอุตสาหกรรม พร้อมด้วย Mr. Li Yong ผู้อำนวยการใหญ่องค์การพัฒนาอุตสาหกรรมแห่งสหประชาชาติ (UNIDO) และ Ms. Eva Hager เอกอัครราชทูตออสเตรีย ประจำประเทศไทย ให้เกียรติกล่าวแสดงความยินดีในงานฉลองความสัมพันธ์การเข้าร่วมเป็นสมาชิกของไทยใน UNIDO ครบรอบ 50 ปี ณ ศูนย์การประชุมสหประชาชาติ กรุงเทพฯ โดยมี นายเดชา จาตุธนานันท์ รองอธิบดีกรมส่งเสริมอุตสาหกรรม ผู้แทนจากประเทศสมาชิกของ UNIDO ผู้บริหารระดับสูงกระทรวงอุตสาหกรรม และแขกผู้มีเกียรติเข้าร่วมงานดังกล่าว

องค์การพัฒนาอุตสาหกรรมแห่งสหประชาชาติ (United Nations Industrial Development Organization) หรือ (UNIDO) เป็นหน่วยงานพิเศษในระบบสหประชาชาติ ซึ่งมีสำนักงานใหญ่ตั้งอยู่ที่กรุงเวียนนา, ประเทศออสเตรีย โดยมีวัตถุประสงค์หลัก​ คือ​ การส่งเสริมและเร่งการพัฒนาอุตสาหกรรมในประเทศกำลังพัฒนา และประเทศที่มีเศรษฐกิจในช่วงเปลี่ยนผ่าน และการส่งเสริมความร่วมมือด้านอุตสาหกรรมระหว่างประเทศ นอกจากนี้ยังเป็นสมาชิกของกลุ่มพัฒนาแห่งสหประชาชาติอีกด้วย ### PRDIP (กลุ่มประชาสัมพันธ์ สำนักงานเลขานุการกรม) รายงาน / ภาพข่าว